शीर्षक: स्टिंग ऑपरेशन के बाद विधायक निलंबित\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
भारतीय जनता पार्टी की उत्तर प्रदेश इकाई के अध्यक्ष केसरीनाथ त्रिपाठी ने कहा है कि पार्टी इस मामले की जाँच कराएगी.

लेकिन इसके साथ ही त्रिपाठी ने राज्य के मुख्यमंत्री और समाजवादी पार्टी के अध्यक्ष मुलायम सिंह यादव से भी कहा है कि वह अपने उन दो मंत्रियों को बर्ख़ास्त करें जिन्हें उसी टेलीविज़न के कार्यक्रम में नशीले पदार्थों की तस्करी में शामिल दिखाया गया है.

भारत के समाचार चैनल आईबीएन-सीएनएन ने समाजवादी पार्टी के एक मंत्री को नशीले पदार्थों की तस्करी में मदद के बदले धन लेने की बात करते हुए दिखाया गया है.

यह मंत्री बातचीत में यह भी बताता है कि एक अन्य मंत्री नशीले पदार्थों की तस्करी के लिए जाना जाता है. इस मंत्री को सत्तारुढ़ समाजवादी पार्टी के एक वरिष्ठ नेता का पुत्र बताया गया है.

टेलीविज़न चैनल ने विपक्षी बहुजन समाज पार्टी के एक विधायक को भी हवाला के लिए धन लेते हुए दिखाया है. यह विधायक कथित रूप से यह भी कहते हुए दिखाया गया है कि पार्टी अध्यक्ष मायावती चुनावों में टिकट देने के लिए भारी धन लेती हैं.

मायावती ने इस विधायक के ख़िलाफ़ सख़्त कार्रवाई करने का भरोसा दिलाया है लेकिन समाजवादी पार्टी ने इस मामले पर अभी कोई प्रतिक्रिया व्यक्त नहीं की है.

हालाँकि राज्य विधान सभा का सत्र चल रहा है और यह मामला विधान मंडल में बड़ा राजनीतिक मुद्दा बन सकता है.